Document ID: /roh_data/filtered/fineweb-2-filterrobots_roh.jsonl.gz/36577

L'idea saja vegnida dal chantun, ha ditg Markus Kunz dal IBC – il manaschi industrial da Cuira – al schurnal regiunal da radio SRF. Surtut cun il bajetg «Sinergia» ch'unescha l'administraziun chantunala a l'ur da la citad da Cuira, saja il basegn per dapli mobilitad avant maun.
Projects dad e-bike-sharing èn en il trend en l'entira Svizra.
Tgi che dovra in velo electric duai pudair reservar quel via ina app sin il telefonin. Quant ch'il prender a tschains in velo custa, n'è an betg cler. Era nua che las staziuns per ils e-bikes duain esser en la citad, stoppian ins anc definir – probabel a la staziun e tar il bajetg da l'administraziun chantunala «Sinergia».
L'entschatta november vegn il project scrit ora per chattar in gestiunari dal service dad e-bikes a Cuira.
RR actualitad 11.00